Kongolela Katende Ketu ka Undumetume—Mwampaka Tutendele ni Ŵakukana Kwalalicila
Ligongo Cici Yili Yakusosekwa?: Awanicisye kuti ayimanyi kuti kusigele panandi kutendekwa ngosi jacipago. Ni naga ŵandu ngatila cawe. Wawojo akwawula kwa jwaŵandikene najo nyumba kukumkalamusya, nambo akwasalila kuti akwete yakutenda yejinji. Mwangakayicila, ngasaleka mwacitema kulingalinga kwawo kuti amkamucisye! Ŵajinji mumkuli mwetu ngakusatupikanila ligongo lyangamanyilila umbone wa utenga wetu wakulupusya umi. Pandaŵi jatwayicile, komboleka kuti akusaŵa ali akwete yakutenda yejinji. (Mat. 24:37-39) Kapena ŵane ŵasalile yawunami pakwamba ya m’weji. (Mat. 11:18, 19) Mwine akusaganisya kuti m’weji ngaŵa ŵakulekangana ni dini syasikusakoposya yisogosi yakusakala. (2 Pet. 2:1, 2) Naga pandanda pene msyene nyumba ngakulosya lung’wanu, tukajasa mtima mwacitema.
Alinje Kutenda Yakuyicisyayi Mwesi Awuno:
Pacingangene ni ŵakukana kwalalicila, panyuma pakwe, atagulilane ni ŵajesile nawo mu undumetume mwakatendele kuti amjanje cenene msyene nyumbajo.
kmb_Latn tum_Latn sna_Latn tum_Latn